open-index/open-wikipedia-markdown huggingface dataset:
Rādeni

thumb|270px|Baronu fon Rādenu dzimtas ģerbonis.
**Fon Rādeni ** () ir sena vācbaltiešu dzimta, kas Livonijā zināma kopš 16. gadsimta un bija ierakstīta Kurzemes bruņniecības matrikulā.

## Vēsture
Rādenu dzimta cēlusies no Vācu ordeņa bruņinieka Rolfa no Rādes (*Rolf von Rhade*), kas 1520. gadā minēts kā Kuldīgas komtura draugs (). Viņš piedalījās kaujās pret poļiem Austrumprūsijā un 1531. gadā kļuva par Kuldīgas komtura vietnieku, 1535. gadā par Rēzeknes fogtu. 
Poļu—zviedru kara laikā 1620. gadā Medzes muižas īpašnieku Gerdu fon Rādenu uzņēma Kurzemes bruņniecības matrikulā, pašreizējie Rādenu dzimtas locekļi ir viņa dēla Vulfharda fon Rādena pēcteči. 
 
Pēc Kurzemes pievienošanas Krievijas impērijai 1862. gadā muižniekiem Rādeniem piešķīra mantojamu baronu titulu.
Aleksandrs fon Rādens bija Kurzemes literatūras un mākslas biedrības ģenealoģijas sekcijas priekšēdis (no 1898), Kurzemes landtāga deputāts (1917-1919) un Kurzemes Zemes padomes priekšsēdētājs (1918). Viņa dēls Volferts Gerhards fon Rādens piedalījās Latvijas brīvības cīņās.  
Pēc 1920. gada zemes reformas baroniem Rādeniem atņēma Medzes dzimtmuižu (*Medsen*) un citus zemes īpašumus.

## Rādenu muižas Latvijas teritorijā
* Medzes muiža (*Medsen*)
* Meijas muiža (*Maihof*) 
* Graudupes muiža (*Grauduppen*) 

## Literatūra
* Genealogisches Handbuch des Adels, *Adelslexikon* Band XI, Band 122 der Gesamtreihe, S. 149–150, C. A. Starke Verlag, Limburg (Lahn) 2000, 
* Alexander von Rahden. *Urkundenbuch der Familie von Rahden.* Mitau 1911–1915
* Rotislaw von Rahden. *Stammtafeln der Barone von Rahden.* München 1987

## Ārējās saites

* Oskar Stavenhagen. Genealogisches Handbuch der baltischen Ritterschaften. Teil 2, 1.2: Estland, Görlitz, 1930, S. 642
Nikolajs Kārkliņš

**Nikolajs Kārkliņš** (; dzimis , miris ) bija latviešu izcelsmes Igaunijas grieķu-romiešu stila cīkstonis, Eiropas čempionāta sudraba medaļas ieguvējs.

## Biogrāfija
1928. gadā Nikolajs Kārkliņš beidza Tamsalu pamatskolu. Ar cīņas sportu sāka nodarboties 1933. gadā. 1934. gadā Kārkliņš uzvarēja Igaunijas čempionātā grieķu-romiešu cīņā smagajā svarā. Viņš bija pēdējais no igauņu cīkstoņiem, kas spēja pieveikt Kristjanu Palusalu.

Pēc Berlīnes olimpiādes, kurā Igauniju smagajā svarā pārstāvēja Kristjans Palusalu, Tallinā 1936. gada oktobrī norisinājās starptautisks turnīrs grieķu-romiešu cīņā ar trīskārtējā Eiropas čempiona vācu smagsvara Kurta Hornfišera piedalīšanos. Šajā turnīrā Kārkliņš bija otrais, viņš pieveica titulēto vācieti, bet zaudēja pirmās vietas ieguvējam Palusalu.

1938. gada 24.—27. aprīlī Tallinā noritēja Eiropas čempionāts grieķu-romiešu cīņā. Pussmagajā svarā, kur traumētā Augusta Neo vietā samazinot svaru par 8 kg, piedalījās Kārkliņš, bija 7 dalībnieki. Pirmā kārtā viņš bija brīvs, otrajā — guva tīru uzvaru pret itāli U. Silvestri, trešajā pēc punktiem ar 3:0 uzvarēja Arnoldu Kalniņu (Latvija), ceturtajā ar 3:0 pieveica vācu cīkstoni V. Zēlenbinderu, bet piektajā pēc punktiem ar 1:2 zaudēja  čempionāta uzvarētājam zviedram A. Kadjeram.

1938. gada 26. un 27. novembrī Tallinā notika triju klubu Kalev (Tallina), Sports (Tallina) un Rīgas LAS sacensības grieķu-romiešu cīņā. Tajās Kārkliņš (pārstāvot klubu Sports) sīvi cīnījās ar Bietagu (LAS). Tiesneši Kārkliņam piešķīra punktu uzvaru ar rezultātu 2:1.

1940. gadā no 14. līdz 21. decembrim Maskavā notika PSRS absolūtās meistarsacīkstes grieķu-romiešu cīņā, kurās piedalījās 14 cīkstoņi, tai skaitā arī 3 igauņi. Nikolajs Kārkliņš ieguva 6. vietu (uzvarēja Kotkass), 12 cīņās izcīnot 2 plecu uzvaras, 5 cīņās uzvarot pēc punktiem un ciešot 5 zaudējumus.

1941. gada decembrī Tallinā notika "atbrīvotās" Igaunijas 1. grieķu-romiešu meistarsacīkstes, smagajā svarā uzvarēja Nikolajs Kārkliņš.

Otrā pasaules kara laikā Kārkliņš atstāja Igauniju. Pēc kara dzīvoja Kanādā. Kārkliņš nomira 87 gadu vecumā Monreālā. 

## Atsauces

## Ārējās saites

* Igaunijas Cīņas sporta federācijas medaļnieku saraksts 
* 
*
Piedzīvojumu laiks

**"Piedzīvojumu laiks"** (), sākotnēji **"Piedzīvojumu laiks ar Finu un Džeiku"** (*Adventure Time with Finn & Jake*), ir Amerikas Savienoto Valstu animācijas seriāls, kuru radīja Pendletons Vords televīzijas kanāla *[[Cartoon Network]]* vajadzībām. Tā pirmā sērija tika rādīta , savukārt pēdējā sērija bija . Seriāls ir par zēnu Finu un viņa burvju suni Džeiku. Abi dodas piedzīvojumos un iestājas par taisnību Ooo zemēs (*Lands of Ooo*). Latvijā seriālu demonstrēja televīzijas kanālā TV3.

## Ārējās saites
Vladimirs Ohotņiks

**Vladimirs Ohotņiks** (, ; dzimis  Kijivā) ir Ukrainā dzimis Francijas starptautiskais lielmeistars šahā (2011).

## Biogrāfija
1975. gadā beidzis Dņepropetrovskas Valsts universitātes tehniskās fizikas fakultāti. 

1979. gadā uzvarējis Ukrainas šaha čempionātā. Kopš 1980. gadu vidus regulāri piedalījies starptautiskos šaha turnīros, tajā skaitā uzvarējis vai dalījis pirmo vietu Egerā (1984, 1991), Satumarē (1987), Francijas šaha festivālā *Cappelle-la-Grande Open* (1988), Tapolcā (1991), Aikā (1992), Parīzē (1993), Vespremā (1997), Nansī (2004), Fillahā (2010), Olborgā (2014, 2016).

Sekmīgi piedalījies senioru šaha turnīros. 2011. gadā izcīnījis 2. vietu Eiropas senioru šaha čempionātā un uzvarējis Pasaules senioru šaha čempionātā. 2015. gadā atkārtojis šo panākumu Pasaules senioru šaha čempionātā S65 vecuma grupā.

Pazīstams arī kā šaha treneris. Bijis Maijas Čiburdanidzes sekundants 1981. gada mačā par pasaules čempiones titulu.

Par panākumiem turnīros FIDE 1987. gadā viņam piešķīrusi starptautiskā meistara (IM), bet 2011. gadā - starptautiskā lielmeistara (GM) nosaukumu.

## Atsauces

## Ārējās saites
Liu Šilaņa

**Liu Šilaņa** (, ; dzimusi ) ir Ķīnas starptautiskā lielmeistare šahā (1982), septiņkārtējā Ķīnas sieviešu šaha čempionāta uzvarētāja (1979–1981, 1983-1986).

## Biogrāfija
No 1979. līdz 1986. gadam septiņas reizes uzvarējusi Ķīnas sieviešu šaha čempionātos. Trīs reizes piedalījusies Pasaules sieviešu šaha čempiones nosaukuma izcīņas cikla starpzonu turnīros. Lielāko panākumu guvusi 1982. gada starpzonu turnīrā Tbilisi, kurā izcīnījusi 3. vietu un kļuvusi par pirmo Ķīnas šahisti, kas ieguvusi tiesības piedalīties pretendentu mačos. 1983. gadā pretendentu maču ceturtdaļfinālā zaudējusi Nanai Joseliani ar 3:6.
Nākamajos starpzonu turnīros šo panākumu vairs neizdevās atkārtot: 1985. gada starpzonu turnīrā Žeļeznovodskā viņa palika 14. vietā, bet 1987. gada starpzonu turnīrā Tuzlā ieņēma 10. vietu.

Piecas reizes pārstāvējusi Ķīnas komandu Pasaules šaha olimpiādēs (1980-1988), kurās lielāko panākumu sasniegusi 1986. gadā, kad individuālajā vērtējumā izcīnījusi sudraba un bronzas medaļas..

Par panākumiem turnīros FIDE 1981. gadā viņai piešķīra starptautiskās meistares (WIM), bet 1982. gadā - starptautiskās lielmeistares (WGM) nosaukumu. Pēc 1990. gada FIDE šaha turnīros piedalījusies ļoti reti.

## Atsauces

## Ārējās saites
Antss Antsons

**Antss Antsons** (; —) bija igauņu ātrslidotājs, kurš pārstāvēja PSRS.

Antsons trenējās "Kalev" sporta biedrībā. Viņu trenēja bijušais pasaules, olimpiskais un  Eiropas čempions Boriss Šilkovs. Antsona veiksmīgākā sezona bija 1964. gadā, kad viņš kļuva par Eiropas čempionu daudzcīnā, uzvarēja olimpisko spēļu 1500&nbsp;m sacensībās Insbrukā un uzstādīja jaunu pasaules rekordu 3000&nbsp;m distancē tajās pašās spēlēs. Par šiem panākumiem viņš togad saņēma Oskara Matīsena balvu.

Divas 1964. gadā izcīnītās zelta medaļas izrādījās vienīgie viņa starptautiskie panākumi, lai arī viņš izcīnīja vairākas medaļas PSRS vissavienības čempionātos — zeltu 1967. gadā, sudrabu 1965. un 1968. gadā un bronzu 1966. gadā. Viņš startēja 1500&nbsp;m disciplīnā arī 1968. gada ziemas olimpiskajās spēlēs Grenoblē, bet, lai arī sasniedza jaunu personisko rekordu, finišēja tikai divpadsmitais. 1964. gadā tika atzīts par Igaunijas gada sportistu.

Karjeru Antsons noslēdza pēc 1968. gada olimpiskajām spēlēm un pievērsās administratīvajam darbam sportā, vispirms Igaunijas PSR fiziskās kultūras un sporta komitejā, vēlāk Igaunijas olimpiskajā komitejā. 1992. gada ziemas olimpisko spēļu atklāšanas ceremonijā nesis Igaunijas delegācijas karogu.

1965. gadā Antsons apprecēja igauņu kinoaktrisi Evi Kivi; 1972. gadā pāris izšķīrās. Ar savu otro sievu Eni Antsoni viņš kopā nodzīvoja līdz savas dzīves beigām nepilnā 77 gadu vecumā.

## Rekordi
### Pasaules rekordi
Karjeras laikā Antsons uzstādīja vienu pasaules rekordu:

Avots: SpeedSkatingStats.com

### Personīgie rekordi
Salīdzinājumam WR kolonnā norādīti pasaules rekordi datumā, kad Antsons uzrādīja savus personīgos rekordus.

Avots: SpeedskatingResults.com

Antsona *[[Adelskalender (slidošana)|Adelskalender]]* rezultāts ir 176,465 punkti. Viņa augstākais rezultāts *Adelskalender* rangā bija ceturtā vieta.

## Atsauces

## Ārējās saites
Tamāra Minogina

**Tamāra Minogina** (; dzimusi  Orskā) ir Krievijas starptautiskā meistare šahā (1982).

## Biogrāfija
1970. gadu beigās un 1980. gadu sākumā bijusi viena no PSRS labākajām jaunajām šahistēm. 1977. gadā Rīgā uzvarējusi PSRS jauniešu šaha čempionātā meitenēm. Piecas reizes pēc kārtas piedalījusies PSRS sieviešu šaha čempionātu finālos (1978, 1979, 1980, 1981, 1982), kuros labāko rezultātu sasniegusi 1981. gadā, kad dalījusi 6.-8. vietu. Divas reizes piedalījusies Pasaules sieviešu šaha čempiones nosaukuma izcīņas cikla PSRS zonas turnīros (1981, 1985), kuros labāko rezultātu saniegusi 1981. gadā, kad dalījusi 1.-4. vietu un izcīnījusi tiesības spēlēt starpzonu turnīrā. 1982. gadā Tbilisi piedalījusies starpzonu turnīrā, kurā kopā ar Nataļju Titorenko dalījusi 7.-8. vietu. Sekmīgi piedalījusies vairākos starptautiskajos sieviešu šaha turnīros: 1982. gadā Budapeštā izcīnījusi 2. vietu; 1984. gadā Hallē dalījusi 2.-3. vietu; 1986. gadā Taškentā izcīnījusi 3. vietu. Par panākumiem turnīros FIDE 1982. gadā viņai piešķīra starptautiskās meistares (WIM) nosaukumu.

1981. gadā Maskavā beigusi Valsts Fiziskās kultūras institūtu. Strādājusi par šaha treneri Maskavā un Maskavas apgabalā.

## Atsauces

## Ārējās saites
Nataļja Titorenko

**Nataļja Titorenko** (; dzimusi  Berdičivā) ir Krievijas starptautiskā meistare šahā (1982).

## Biogrāfija
1960. gadu beigās un 1970. gadu sākumā bijusi viena no PSRS labākajām jaunajām šahistēm. 1968. gadā Kalugā uzvarējusi PSRS jauniešu šaha čempionātā meitenēm. Piecas reizes piedalījusies PSRS sieviešu šaha čempionātu finālos (1971, 1975, 1978, 1981, 1982), kuros labāko rezultātu sasniegusi 1981. gadā, kad izcīnījusi 5. vietu. 1982. gadā Tbilisi piedalījusies Pasaules sieviešu šaha čempiones nosaukuma izcīņas cikla starpzonu turnīrā, kurā kopā ar Tamāru Minoginu dalījusi 7.-8. vietu. Sekmīgi piedalījusies vairākos starptautiskajos sieviešu šaha turnīros: 1975. gadā Maskavā izcīnījusi 2. vietu; 1983. gadā Hallē izcīnījusi 2. vietu. Par panākumiem turnīros FIDE 1982. gadā viņai piešķīra starptautiskās meistares (WIM) nosaukumu.

## Atsauces

## Ārējās saites
Rokenrolleris

**"Rokenrolleris"** () ir 2008. gada Apvienotās Karalistes, ASV un Francijas kriminālkomēdija, kuras režisors, scenārija autors un viens no producentiem ir Gajs Ričijs. Galvenās lomas filmā atveido Džerards Batlers, Toms Vilkinsons, Tendija Ņūtone, Marks Strongs, Idriss Elba, Toms Hārdijs, Tobijs Kebels un Džeremijs Paivens. Filmas pirmizrāde notika  Toronto kinofestivālā.

## Atsauces

## Ārējās saites
Augšīstsaida

**Augšīstsaida** () ir Ņujorkas pilsētas apkaime Manhatanā, kas atrodas salas centrālajā austrumu daļā. Apkaime robežojas ar Centrālparku un Piekto avēniju rietumos, ar 59. ielu dienvidos, ar Īstriveru austrumos un ar 96. ielu ziemeļos. Apkaimes kopējā platība ir 4,6 kvadrātkilometri, pēc 2016. gada datiem apkaimē dzīvo 124 231 iedzīvotāji. Lielākā daļa iedzīvotāju jeb 89,3 % ir baltas rases, 6,2% ir mongoloīdā rases, 5,6% ir Latiņamerikāņi, 1,3 % ir melnas rases, bet 3,3 % citu rasu pārstāvji.

Augšīstsaida ir viens no dārgākajiem un prestižākajiem Ņujorkas dzīvojamajiem rajoniem. Pēc 2018. gada datiem vidējā mājokļa cena apkaimē ir ap 1,2 miljoniem ASV dolāru. Pēc 2011. gada datiem vidējie mājsaimniecības ieņēmumi gadā ir 117 903 ASV dolāru. Apkaime ir bijusi mājvieta daudziem bagātiem, slaveniem un ietekmīgiem cilvēkiem, kā Vudijs Allens, Maikls Blumbergs, Meraija Kerija, Eleanora Rūzvelta, Ivanka Trampa un daudziem citiem.

Apkaimē atrodas daudz ievērojamu ēku, vēstniecību un muzeju kā Solomona Gugenheima muzejs un Metropoles mākslas muzejs. Dzīve Augšīstsaidā ir attēlotā daudzās filmās, seriālos un televīzijas šovos kā Intrigante un Brokastis pie "Tifanija".

## Atsauces
Rīgas Daugavgrīvas pamatskola

**Rīgas Daugavgrīvas pamatskola** ir skola Rīgā, kurā mācības notiek no 1. līdz 9. klasei. Tā atrodas Parādes ielā 5c, Daugavgrīvā.

## Izglītības programmas
* pamatizglītības programma (21011121).

## Vēsture
Senākā Daugavgrīvas draudzes novada skola dibināta 1678. gadā, bet tā atradās Daugavas otrā pusē pie Daugavgrīvas luterāņu baznīcas. 
Pēc Ziemeļu kara Daugavgrīvā darbojusies latviešu skola. 19. gadsimta otrajā pusē Daugavgrīvas draudzes novads tika sadalīts un Daugavas kreisajā krastā izveidoja Bolderājas pagastu, 1876. gadā izveidoja Bolderājas—Daugavgrīvas sabiedrisko privātskolu, bet 1882.- 1884. gadā darbojās Daugavgrīvas divgadīgā elementārskola. Pēc Bolderājas un Daugavgrīvas iekļaušanas Rīgas robežās 1931. gadā Bolderājā atklāja Rīgas 34. pamatskolu, kuru pēc Otrā pasaules kara beigām pārdēvēja par Rīgas 19. vidusskolu, 1948. gadā Miglas ielā 9 Bolderājā tika atvērta Rīgas pilsētas 26. septiņgadīgā skola ar krievu mācību valodu, līdz 1975. gadam arī Rīgas 19. vidusskolā divās plūsmās mācījās latviešu un krievu bērni.

1972. gadā Daugavgrīvā nodibināja Rīgas 67. vidusskolu ar mācībām krievu valodā. 2000. gadā to pārdēvēja par Rīgas Daugavgrīvas vidusskolu. 2018. gadā tika veikti skolas ēku renovācijas darbi.
2022. gada 2. jūnijā Rīgas domes Izglītības, kultūras un sporta komitejā atbalstīja lēmumprojektu par Daugavgrīvas vidusskolas pārdēvēšanu par pamatskolu.

## Ārējās saites
* Pašnovērtējuma ziņojums 2018

## Atsauces
Matiass Ekholms

**Matiass Ekholms** (, dzimis ) ir zviedru hokejists, spēlē aizsarga pozīcijā. Pašlaik (2023) Ekholms pārstāv NHL komandu Edmontonas "Oilers". Iepriekš spēlējis arī Zviedrijas komandās Mora IK un Brynäs IF, AHL komandā Milvoki "Admirals" un NHL komandā Našvilas "Predators".

2022.–2023. gada sezonas laikā 2023. gada 28. februārī Ekholms un 2023. gada NHL drafta sestās kārtas izvēle tika aizmainīti uz Edmontonas "Oilers" apmaiņā pret 2023. gada drafta pirmās kārtas izvēli, 2024. gada ceturtās kārtas izvēli, aizsargu Taisonu Beriju un jauno uzbrucēju Reidu Šēferu.

Zviedrijas hokeja izlases sastāvā spēlējis četros Pasaules čempionātos.

## Ārējās saites

## Atsauces
Bērns Nr. 44

**"Bērns Nr. 44"** () ir 2008. gada Apvienotās Karalistes, ASV, Krievijas, Rumānijas un Čehijas drāmas filma, kas balstīta uz Toma Roba Smita tāda paša nosaukuma romānu. Filmas režisors ir Daniels Espinosa. Galvenās lomas filmā atveido Gērijs Oldmens, Toms Hārdijs, Noumi Rapasa, Džoels Kinamans, Pedijs Konsedains, Džeisons Klārks un Vinsents Kasels. Filmas pirmizrāde notika .

Filmas sižets notiek Padomju Savienībā, Staļina laikā. Krievijas policijas bijušais loceklis izmeklē bērnu slepkavību virkni.

## Atsauces

## Ārējās saites
Niks Bonino

**Niks Bonino** (, dzimis ) ir ASV bijušais hokejists, spēlēja uzbrucēja pozīcijā.

## Spēlētāja karjera
Iepriekš spēlējis NHL klubos Anahaimas "Ducks", Vankūveras "Canucks", Pitsburgas "Penguins" un Našvilas "Predators", Minesotas "Wild", Ņujorkas "Rangers". "Penguins" rindās kļuvis par divkārtēju Stenlija kausa ieguvēju. Savu pēdējo sezonu aizvadījis Austrijas hokeja līgas komandā Ļubļanas "Olimpija".

ASV hokeja izlases sastāvā spēlējis trijos Pasaules čempionātos un ar izlasi izcīnījis 2 bronzas medaļas.
## Atsauces

## Ārējās saites
Skārdnieks, drēbnieks, zaldāts, spiegs

**"Skārdnieks, drēbnieks, zaldāts, spiegs"** () ir 2011. gada Apvienotās Karalistes, Vācijas un Francijas spiegu filma, kuras režisors ir Tomass Alfredsons. Galvenās lomas filmā atveido Gērijs Oldmens, Kolins Fērts, Toms Hārdijs, Džons Hērts, Tobijs Džonss, Marks Strongs un Benedikts Kamberbačs. Filmas pirmizrāde notika  Venēcijas kinofestivālā.

Aukstā kara laikā spiegošanas veterāns Džordžs Smailijs ir spiests pārtraukt pensionāra dzīvi, lai atklātu padomju aģentu spiegošanas tīklu britu izlūkdienestā MI6.

## Atsauces

## Ārējās saites
Bridgestone Arena

***Bridgestone Arena*** ir daudzfunkcionāla halle Našvilā, Tenesī, ASV. Tā tika atklāta 1996. gada 18. decembrī. Šeit savas mājas spēles aizvada NHL komanda Našvilas "Predators".

## Ārējās saites
*
Zorica Nikolina

**Zorica Nikolina** (; dzimusi ) ir Serbijas starptautiskā meistare šahā (1982). Divkārtēja Dienvidslāvijas sieviešu šaha čempionāta uzvarētāja (1985, 1987).

## Biogrāfija
1980. gados bijusi viena no vadošajām Dienvidslāvijas šahistēm. Divas reizes uzvarējusi Dienvidslāvijas sieviešu šaha čempionātos: 1985. un 1987. gadā. Par panākumiem turnīros FIDE 1982. gadā viņai piešķīra starptautiskās meistares (WIM) nosaukumu. 

Zorica Nikolina ir trīs reizes piedalījusies Pasaules sieviešu šaha čempiones nosaukuma cikla izcīņas starpzonu turnīros:
* 1982. gadā starpzonu turnīrā Tbilisi, kurā kopā ar Žužu Verēci dalījusi 10.-11. vietu;
* 1987. gadā starpzonu turnīrā Tuzlā, kurā kopā ar Terēzi Kanelu dalījusi 15.-16. vietu;
* 1995. gadā starpzonu turnīrā Kišiņevā, kurā kopā ar Irinu Berezinu un Moniku Kalsetu Ruisu dalījusi 39.-42. vietu.

Trīs reizes pārstāvējusi Dienvidslāvijas izlasi sieviešu šaha olimpiādēs (1982, 1986, 1990).

## Atsauces

## Ārējās saites
Amālija Pihailiča

**Amālija Pihailiča** (; dzimusi  Starčevo) ir Serbijas starptautiskā meistare šahā (1977). Divkārtēja Dienvidslāvijas sieviešu šaha čempionāta uzvarētāja (1973, 1977).

## Biogrāfija
No 1970. gadu sākuma līdz 1980. gadu sākumam bijusi viena no vadošajām Dienvidslāvijas šahistēm. Divas reizes uzvarējusi Dienvidslāvijas sieviešu šaha čempionātos: 1973. un 1977. gadā. 1982. gadā Tbilisi piedalījusies Pasaules sieviešu šaha čempiones nosaukuma cikla izcīņas starpzonu turnīrā, kurā ieņēmusi 12. vietu. Par panākumiem turnīros FIDE 1977. gadā viņai piešķīra starptautiskās meistares (WIM) nosaukumu. 

1978. gadā Buenosairesā pārstāvējusi Dienvidslāvijas izlasi sieviešu šaha olimpiādē.

## Atsauces

## Ārējās saites
Stacija pie apvāršņa

**"Stacija pie apvāršņa"** ( ir vācu rakstnieka Ēriha Marijas Remarka 1927. gadā radīts piedzīvojumu romāns. Sākotnēji tas publicēts sporta žurnālā *Sport im Bild*, bet grāmatas veidā izdots 1998. gadā. 2002. gadā Jumava romānu izdeva latviski.

## Atsauces
Džons Džeikobs Astors IV

**Džons Džeikobs Astors IV** () bija amerikāņu biznesmenis, nekustamo īpašumu attīstītjs, investors, izgudrotājs, rakstnieks un pulkvežleitnants Spānijas—ASV karā.

Astors nomira 1912. gada 15. aprīlī uz kuģa Titāniks, kas saskrienoties ar aisbergu nogrima. Viņš bija bagātākais pasažieris uz Titānika un tajā laikā tika uzskatīts par vienu no bagātākajiem cilvēkiem pasaulē. Viņa bagātība ir lēsta ap 87 miljoniem ASV dolāru, kas mūsdienu naudas izteiksmē ir ap 2,2 miljardiem ASV dolāru. Četrus mēnešus pēc Astora nāves piedzima viņa otrais dēls.

## Atsauces
A Streetcar Named Marge

***A Streetcar Named Marge*** ir amerikāņu animētā seriāla "Simpsoni" ceturtās sezonas 2. sērija. Pirmoreiz tā tika pārraidīta . Sēriju sarakstīja Džefs Mārtins, režisēja - Ričs Mūrs. Šajā sērijā Mārdža attēlo Blānšu Dibuā lugā "Ilgu tramvajs".

## Kritika
Jaunorleānas iedzīvotāji apbēra seriāla veidotājus un amerikāņu presi ar niknām vēstulēm un draudiem. Viņiem nepatika, ka izrādes dalībnieki nodziedāja par viņu pilsētu sekojošus vārdus: "Jaunorleāna - pirātu, dzērāju un padauzu mājas, strutaina un smirdīga vieta". "Simpsonu" veidotāji atvainojās saniknotajiem pilsētas iedzīvotājiem ar to, ka nākamās sērijas sākumā (*[[Homer the Heretic]]*) Bārts skolā uz tāfeles uzrakstīja frāzi "Es neaizvainošu Jaunorleānu." (*I will not defame New Orleans*).

## Ārējās saites
*
Šāhids Kapūrs

**Šāhids Kapūrs** (, *Śāhid Kapūr*, ; dzimis ) ir Indijas aktieris, kas galvenokārt filmējās Bolivudā. 2015. gadā ieguva *[[Filmfare Awards]]* kā labākais aktieris par tēlojumu filmā *[[Haider (filma)|Haider]]*. Šim apbalvojumam nominēts vēl vairākas reizes.

## Ārējās saites
Huans Sebastjans Elkano

**Huans Sebastjans Elkano** (; dzimis apmēram 1486. gadā, miris ) bija Spānijas jūrasbraucējs, pirmās ekspedīcijas apkārt Zemeslodei dalībnieks un vadītājs ekspedīcijas noslēgumā.

Pirms kļuva par jūrasbraucēju, Elkano bija militārajā dienestā: karojis Itālijā, bet 1509. gadā piedalījās Spānijas militārajā ekspedīcijā pret Alžīru. Pēc tam apmetās Seviļā un kalpoja par jūrnieku uz tirdzniecības kuģiem.

1519. gadā Elkano pievienojās Fernāna Magelāna ekspedīcijai kā stūrmanis vienā no tās pieciem kuģiem. Ekspedīcija startēja 20. septembrī un tās mērķis bija sasniegt Austrumāziju (Moluku salas), dodoties nevis austrumu, bet rietumu virzienā. Tika šķērsots Atlantijas okeāns, izbraukts šaurums starp Dienvidameriku un Ugunszemi (nosaukts par Magelāna šaurumu) un 1520. gada 28. novembrī sasniegta Dienvidu jūra, ko Magelāns nosauca par Kluso okeānu. Pēc smaga ceļa pāri Klusajam okeānam ekspedīcija, zaudējusi divus kuģus un daudzus jūrniekus, 1521. gada 16. martā sasniedza Filipīnas. Neveiksmīgā kaujā ar vietējiem iedzīvotājiem 27. aprīlī gāja bojā Fernāns Magelāns un ekspedīcijas vadību pēc Moluku salām (kur viens kuģis tika pamests) pārņēma Huans Sebastjans Elkano. Spānijā tā atgriezās ar vienu kuģi un 18 jūrnieku komandu (ekspedīcijas sākumā to skaits bija 241), kļūstot par pirmo, kas spējusi apkuģot apkārt zemeslodei. Brauciens noslēdzās 1522. gada 6. septembrī, gandrīz 3 gadus pēc tā sākuma. Kopējais kuģojuma garums tiek lēsts ap 80 000 km garumā. Lai gan tieši Elkano bija tas, kurš vadīja ekspedīciju tās beigu daļā un sasniedza Spāniju, tomēr vēstures avotos šis jūrasbrauciens tiek dēvēts par Magelāna kuģojumu. Ekspedīcija pierādīja, ka Zemes forma ir sfēriska un Pasaules okeāns — vienots.

1525. gadā Elkano devās jaunā līdzīga maršruta ekspedīcijā, ko vadīja Garsija Hofre de Loaisa. Viņš bija kapteinis uz viena no tās septiņiem kuģiem. Šī ekspedīcija izvērtās vēl smagāka par iepriekšējo, un pēc admirāļa Loaisas nāves 1526. gada 30. jūlijā Elkano tika iecelts par tās vadītāju. Taču arī Elkano bija smagi slims un mira 6. augustā Klusajā okeānā, divas nedēļas pirms kuģi sasniedza tuvāko sauszemi. No šīs ekspedīcijas dalībniekiem tikai daži atgriezās Spānijā.

## Atsauces

## Ārējās saites
Rīgas Ostvalda vidusskola

**Rīgas Ostvalda vidusskola** ir skola Rīgā, kurā mācības notiek no 1. līdz 12. klasei. Tā atrodas Dammes ielā 20 Imantā.

## Izglītības programmas
Pamatizglītības programma (21011121), Pamatizglītības humanitārā un sociālā virziena programma (21012121), Vispārējās vidējās izglītības vispārizglītojošā virziena programma, Vispārējās vidējās izglītības matemātikas, dabaszinību un tehnikas virziena programma.

## Vēsture
Skola atrodas uz vēsturiskās Dammes muižas zemes.
Dibināta 1974. gadā kā Rīgas 76. vidusskola ar mācībām krievu valodā. Ilgu laiku skolai bija cieša sadarbība ar ražošanas apvienību "Radiotehnika". 1987. gadā skolai piešķīra Lomonosova vārdu, bet 1989. gadā to pārveidoja par Lomonosova tehnisko koledžu ar specializētām ķīmijas-bioloģijas, fizikas–matemātikas un pedagoģiskajām klasēm.

2003. gadā skolu pārdēvēja Ostvalda vārdā par Rīgas Ostvalda vidusskolu. Kopš 2002. gada skola ir iekļauta UNESCO asociēto skolu tīklā un piedalās dažādos starptautiskos projektos.

## Absolventi
* Vladislavs Rafaļskis (1959), pedagogs un politiķis

## Ārējās saites
* Pašnovērtējuma ziņojums 2017 

## Atsauces
Eliška Rihtrova

**Eliška Rihtrova** (; dzimusi kā **Kļimova** ()  Prāgā, arī **Rihtrova-Kļimova** ()) ir Čehijas starptautiskā lielmeistare šahā (1982). Pieckārtēja Čehoslovākijas sieviešu šaha čempionāta uzvarētāja (1979, 1980, 1981, 1982, 1988).

## Biogrāfija
No 1970. gadu beigām līdz 1980. gadu vidum bijusi viena no vadošajām Čehoslovākijas šahistēm. 1978. gadā izcīnījusi otro vietu Eiropas junioru kausā meitenēm. Piecas reizes uzvarējusi Čehoslovākijas sieviešu šaha čempionātos: 1979., 1980., 1981., 1982. un 1988. gadā, vēl divas reizes šajā turnīrā bijusi otrā: 1977. un 1978. gadā. Divas reizes uzvarējusi Čehijas sieviešu šaha čempionātā ātrajā šahā (2006, 2011), kā arī izcīnījusi šajā turnīrā sudraba (2013) un 2 bronzas (2003, 2006) medaļas. Daudzu starptautisko sieviešu šaha turnīru uzvarētāja, tajā skaitā bijusi pirmā Novi Sadā (1981), Hallē (1983), Bidgoščā (1985) un Prāgā (1986). Četras reizes pārstāvējusi Čehoslovākiju un Čehiju sieviešu šaha olimpiādēs (1988, 1990, 1992, 2008). Par panākumiem turnīros FIDE 1980. gadā viņai piešķīra starptautiskās meistares (WIM), bet 1982. gadā - starptautiskās lielmeistares (WGM) nosaukumu.

Eliška Rihtrova ir trīs reizes piedalījusies Pasaules sieviešu šaha čempiones nosaukuma cikla izcīņas starpzonu turnīros:
* 1982. gadā starpzonu turnīrā Bādkisingenē, kurā kopā ar Barbaru Hundi dalījusi 4.-5. vietu;
* 1987. gadā starpzonu turnīrā Smederevska Palankā, kurā kopā ar Irinu Levitinu un Nonu Gaprindašvili dalījusi 2.-4. vietu, bet papildus turnīrā par vietu pretendentu turnīrā palikusi pēdējā;
* 1990. gadā starpzonu turnīrā Azovā, kurā izcīnījusi 3. vietu un ieguvusi tiesības piedalīties pretendentu turnīrā.

1990. gadā piedalījusies pretendentu turnīrā, kurā palikusi pēdējā, 8. vietā.

1984. gadā absolvējusi Prāgas Ekonomikas universitāti kā inženiere, bet 1989. gadā beigusi Prāgas Kārļa universitāti kā šaha trenere. Kopš 1993. gada strādājusi kā grāmatvede un nodokļu konsultante. Kopš 2014. gada ir Česke Budejovice pašvaldības deputāte. Kopš 2015. gada novembra ir Česke Budejovices pašvaldības finanšu komisijas locekle. No 2014. gada decembra līdz 2015. gada novembrim Eliška Rihtrova bija Česke Budejovices dabas uzraudzības padomes locekle, bet kopš 2016. gada februāra viņa ir Česke Budejovices transporta uzņēmuma uzraudzības padomes locekle.

## Atsauces

## Ārējās saites
Cīnītājs (2011. gada filma)

**"Cīnītājs"** () ir 2011. gada ASV sporta drāmas filma, kuras režisors, kā arī viens no scenārija autoriem un producentiem ir Gevins O'Konors. Galvenās lomas filmā atveido Toms Hārdijs, Džoels Edžertons, Niks Nolte, Dženifere Morisone un Frenks Grillo. Filmas pirmizrāde notika .

Bijušā boksera jaunākais dēls Tomijs atgriežas mājās, kur viņu tēvs apmāca jauktās cīņas mākslas turnīram. Šie treniņi liek Tomijam atkal satikties ar savu atsvešināto vecāko brāli.

## Atsauces

## Ārējās saites
Zvaigžņu ceļš: Atriebība

**"Zvaigžņu ceļš: Atriebība"** () ir 2002. gada ASV zinātniskās fantastikas filma, kuras režisors ir Stjuarts Bairds. Galvenās lomas filmā atveido Patriks Stjuarts, Džonatans Freikss, Brents Spiners, Maikls Dorns, Levārs Bērtons, Geitsa Makfeidena un Marina Sirtisa. Filmas pirmizrāde notika .

Enterpraiss tiek novirzīts uz Romulusu, tāpēc ka Romulieši it kā vēlas panākt mierizlīgumu. Kapteinis Pikards un viņa brigāde atklāj nopietnus draudus Federācijai pēc tam, kad Praetors Šinzons plāno uzbrukt Zemei.

## Atsauces

## Ārējās saites
Augusts Neo

**Augusts Neo** (; dzimis , miris ) bija Igaunijas grieķu-romiešu stila cīkstonis, olimpiskais medaļnieks.

## Biogrāfija
Neo sāka nodarboties ar cīņu tikai 20 gadu vecumā 1928. gadā. Viņu iedvesmoja Osvalda Kepa un Voldemāra Veli olimpiskās uzvaras. Viņš strauji progresēja, pārcēlās uz Tallinu un iestājās klubā "Sport". Jau 1929. gadā viņš pirmoreiz uzvarēja Igaunijas brīvās cīņas čempionātā, kuram sekoja vēl vienpadsmit Igaunijas čempiona tituli brīvajā un grieķu-romiešu cīņā.

Starptautiskajā arēnā Neo debitēja 1931. gadā, kad Igaunijas komandas sastāvā devās uz Prāgu, lai piedalītos Eiropas čempionātā grieķu-romiešu cīņā. Viņš uzvarēja tikai vienā cīņā, iegūstot ceturto vietu un pieredzi. Bez medaļām igauņi nepalika, sudraba medaļas ieguva Voldemārs Veli un Alberts Kuzņecs. 1931. gada oktobrī Rīgā notika Latvijas — Igaunijas valstssacīkstes svarcelšanā, boksā un grieķu-romiešu cīņā, kurā Neo pēc punktiem uzvarēja Edvīnu Bietagu. 

Uz 1932. gada vasaras olimpiskajām spēlēm Losandželosā Igaunija finansiālu problēmu dēļ nosūtīja tikai nelielu divu cīkstoņu delegāciju, kurā Neo neiekļāva. Viņa izredzes izcīnīt medaļu būtu bijušas lieliskas, jo viņa svara klasē bija tikai trīs konkurenti, no kuriem katrs ieguva medaļu.

1933. gada Eiropas čempionātu Helsinkos Neo vietā tika aizsūtīts Olafs Luiga, kurš tur pussmagā svarā ieguva bronzas medaļu. 

1934. gada Eiropas čempionātā viņš startēja vidējā svarā un izcīnīja sudraba medaļu. Piecās cīņās viņš guva uzvaras un zaudēja tikai Ivaram Johansonam no Zviedrijas.

1935. gadā viņš, startējot pussmagajā svarā, ieguva bronzas medaļas abos Eiropas čempionātos gan grieķu-romiešu stilā Kopenhāgenā, gan brīvajā stilā Briselē. Abos turnīros viņš zaudēja zviedram Akselam Kadjeram.

Arī 1936. gada vasaras olimpiskās spēlēs Berlīnē Neo piedalījās abos stilos un bija ļoti veiksmīgs. Brīvajā stilā viņš izcīnīja sudraba medaļu un grieķu-romiešu stilā — bronzu. Brīvā stila pēdējā cīņā viņš pēc punktiem zaudēja zviedram Knūtam Frīdelam. Grieķu-romiešu stilā par viņu pārāki bija Edvīns Bietags no Latvijas un Aksels Kadjers no Zviedrijas.

1937. gadā Parīzē Neo cīnījās Eiropas čempionātā grieķu-romiešu stilā un atkal zaudēja zviedru cīkstonim, šoreiz tas bija Nilss Ekerlinds.

1938. gada Eiropas čempionātā Tallinā Neo nepiedalījās, jo bija zaudējis formu traumas dēļ. Viņu aizstāja Nikolajs Kārkliņš.

Savas karjeras beigās viņš 1939. gadā Oslo Eiropas čempionātā startēja grieķu-romiešu cīņā un atkal ieguva bronzas medaļu pussmagajā svarā. Ringā šoreiz viņu uzvarēja jaunais Turcijas cīkstonis Mustafa Čakmaks.

1944. gadā Neo devās bēgļu gaitās uz Zviedriju, kur nodibināja transporta firmu. Viņš nomira 1982. gadā Dānijā, būdams ceļā no Vācijas uz Zviedriju.

## Atsauces

### Avots
* 

## Ārējās saites
Džovanna Arbuniča Kastro

**Brunhilda Džovanna Arbuniča Kastro** (; dzimusi  Puntaarenasā) ir Čīles starptautiskā meistare šahā (1982).

## Biogrāfija
1980. gados bijusi viena no vadošajām Čīles šahistēm. Astoņas reizes uzvarējusi Čīles sieviešu šaha čempionātos. 1982. gadā FIDE viņai piešķīra starptautiskās meistares (WIM) nosaukumu. Uzvarējusi Pasaules sieviešu šaha čempiones nosaukuma cikla izcīņas Dienvidamerikas zonas turnīros Moronā (Argentīna, 1982), Sanpaulu (1985) un Villa Martelli (Argentīna, 1999). Vēlākajos gados pārcēlusies uz dzīvi Spānijā, kur apmetusies netālu no Valensijas, un piedalījusies vietējos šaha turnīros. Kopā ar vīru Spānijā nodibinājusi šaha skolu *Academia Online Manuelito*.

Džovanna Arbuniča Kastro divas reizes piedalījusies Pasaules sieviešu šaha čempiones nosaukuma cikla izcīņas starpzonu turnīros:
* 1982. gadā starpzonu turnīrā Bādkisingenē, kurā kopā ar Reičelu Kroto dalījusi 15.-16. vietu;
* 1985. gadā starpzonu turnīrā Žeļeznovodskā, kurā kopā ar Ļenu Glazu dalījusi 10.-11. vietu.

2012. gadā Stambulā pārstāvējusi Čīles komandu 40. šaha olimpiādē.

## Atsauces

## Ārējās saites
Erika Bele

**Erika Bele** (; dzimusi ) ir Nīderlandes starptautiskā meistare šahā (1982). Trīskārtēja Nīderlandes sieviešu šaha čempionāta uzvarētāja (1975, 1980, 1981).

## Biogrāfija
No 1970. gadu vidus līdz 1980. gadu vidum bijusi viena no vadošajām Nīderlandes šahistēm. Trīs reizes uzvarējusi Nīderlandes sieviešu šaha čempionātos: 1975., 1980. un 1981. gadā. Piedalījusies vairākos starptautiskajos šaha turnīros. 1979. gadā Nalenčovā dalījusi otro vietu kopā ar Ģertrūdi Baumštarku (turnīrā uzvarēja Tinde Čonkiča). 1981. gadā Benidormā Pasaules sieviešu šaha čempiones nosaukuma cikla izcīņas zonas turnīrā ieņēmusi otro vietu aiz Njevesas Garsijas un ieguvusi tiesības piedalīties starpzonu turnīrā. 1982. gadā FIDE viņai piešķīra starptautiskās meistares (WIM) nosaukumu. 1982. gadā Bādkisingenē piedalījusies starpzonu turnīrā, kurā ieņēmusi 11. vietu.

Sešas reizes pārstāvējusi Nīderlandi sieviešu šaha olimpiādēs (1974, 1976, 1978, 1980, 1982, 1984) un 1982. gadā izcīnījusi individuālo bronzas medaļu.

## Atsauces

## Ārējās saites
Kapiņas

**Kapiņas** (arī **Kapiņi**, ) bija apdzīvota vieta Balvu novada Krišjāņu pagastā. Atradās pagasta dienvidu daļā 5 km no pagasta centra Krišjāņiem, 52 km no novada centra Balviem un 259 km no Rīgas.

Apdzīvotā vieta atradās nomaļus no valsts nozīmes autoceļiem, Ičas upes krastā.

## Atsauces
Kanjoni (filma)

**"Kanjoni"** () ir 2013. gada ASV erotiska drāmas filma, kuras režisors ir Pols Šreiders. Galvenās lomas filmā atveido Lindsija Loena un Džeimss Dīns. Filmas pirmizrāde notika .

Kad Kristians uzzina, ka viņa draudzene Tara un filmas projekta dalībnieks Raiens slepeni satiekas, Kristians kļūst nekontrolējams, bet viņa nežēlīgie izdomājumi pārvēršas asiņainā vardarbībā.

## Atsauces

## Ārējās saites
Liza un Diks

**"Liza un Diks"** () ir 2012. gada ASV biogrāfiskā filma, kuras režisors ir Loids Krāmers. Galvenās lomas filmā atveido Lindsija Loena un Grānts Boulers. Filmas pirmizrāde notika .

Filmā tiek parādītas Elizabetes Teilores un Ričarda Bērtona attiecības.

## Ārējās saites
Nepiedienīgā komēdija

**"Nepiedienīgā komēdija"** () ir 2013. gada ASV kinokomēdija, kuras režisors un viens no scenārija autoriem ir Vinss Ofers. Galvenās lomas filmā atveido Ari Šafirs, Lindsija Loena, Robs Šneiders, Mišela Rodrigesa un Adriens Brodijs. Filmas pirmizrāde notika .

Planšetdators, kurā atrodas aizraujošas un aizskarošas lietotnes, palīdz nojaukt politiskā korektuma robežas.

## Atsauces

## Ārējās saites
Šausmenīte 5

**"Šausmenīte 5"** () ir 2013. gada ASV šausmu kinokomēdija, kuras režisors ir Malkolms D. Lī. Galvenās lomas filmā atveido Lindsija Loena, Ešlija Tisdeila, Saimons Rekss, Ērika Eša, Mollija Šanona, Hetere Loklīra, Dž. P. Manū, Džerijs O'Konels, Terijs Krūzs, Ketrīna Boudena un Čārlijs Šīns. Filmas pirmizrāde notika . Šī ir piektā filma "Šausmenīte" filmu sērijā.

Pāris sāk piedzīvot kādas neparastas aktivitātes pēc pazudušo brāļameitu un brāļadēlu nogādāšanas mājās. Izmantojot mājas novērošanas kameras, viņi uzzina, ka viņus neliek mierā kāds nežēlīgs dēmons.

## Atsauces

## Ārējās saites
Izredzētie (2013. gada filma)

**"Izredzētie"** () ir 2013. gada ASV, Apvienotās Karalistes, Vācijas, Francijas un Japānas kopražojuma kriminālfilma, kuras režisore, scenārija autore un viena no producentiem ir Sofija Kopola. Galvenās lomas filmā atveido Keitija Čanga, Izraels Brusards, Emma Votsone, Klēra Džuljena un Taisa Fārmiga. Filmas pirmizrāde notika  Kannu kinofestivālā. Filma ir balstīta uz patiesiem notikumiem.

Pusaudžu grupa, kura ir apsēsta ar slavu, izmanto internetu, lai uzzinātu slavenību atrašanās vietu un vēlāk aplaupītu šo slavenību mājas.

## Atsauces

## Ārējās saites
Andrejs Haritonovs

**Andrejs Haritonovs** (;  Ivanova —  Maskava) bija Krievijas starptautiskais lielmeistars šahā (1993).

## Biogrāfija
1987. gadā Kurskā uzvarējis Krievijas PFSR šaha čempionātā. Divas reizes piedalījies PSRS šaha čempionātu finālos (1984, 1988). Piedalījies Soču starptautiskajos Mihaila Čigorina piemiņas šaha turnīros, kuros 1979. gadā dalījis 3.-4. vietu, bet 1987. gadā dalījis 1.-3. vietu. Kopā ar Maskavas komandu *CSKA* divas reizes uzvarējis Eiropas šaha kausā vīriešu komndām (1986, 1990). Par panākumiem turnīros FIDE 1980. gadā viņam piešķīrusi starptautiskā meistara (IM), bet 1993. gadā - starptautiskā lielmeistara (GM) nosaukumu.

Pazīstams arī kā šaha treneris. Bijis Irinas Levitinas sekundants 1984. gada mačā par pasaules čempiones titulu. Palīdzējis arī Anatolijam Karpovam 1990. gada mačā par pasaules čempiona titulu.

Miris pēc ilgstošas sirds un asinsvadu slimības.

## Atsauces

## Ārējās saites
Sergejs Juferovs

**Sergejs Juferovs** (; dzimis  Minskā) ir Baltkrievijas un Krievijas starptautiskais meistars šahā (1986).

## Biogrāfija
Minskas šaha skolas audzēknis. 1976. gadā Klaipēdā uzvarējis Baltijas un Baltkrievijas republiku šaha čempionātā. 1977. gadā kļuvis par PSRS Bruņoto spēku čempionu šahā. 1983. gadā uzvarējis Baltkrievijas šaha čempionātā. 1985. gadā dalījis 3.-4. vietu Plovdivas starptautiskajā šaha turnīrā.

Pazīstams arī kā šaha treneris. Bijis Maijas Čiburdanidzes sekundants 1984. gada mačā par pasaules čempiones titulu.

Par panākumiem turnīros FIDE 1986. gadā viņam piešķīrusi starptautiskā meistara (IM) nosaukumu.

## Atsauces

## Ārējās saites
Kaupiņas

**Kaupiņas** (arī **Kaupines** vai **Kaupeņi**) bija apdzīvota vieta Balvu novada Krišjāņu pagastā. Atradās pagasta austrumu daļā 3 km no pagasta centra Krišjāņiem, 45 km no novada centra Balviem un 251 km no Rīgas.

Apdzīvotā vieta atradās pie autoceļa V493 (Ruskulova–Bērzpils), Dūkšupes krastā.

1897. gadā ciemā bija 1 sēts ar 28 cilvēkiem.
## Atsauces
Klubs 27

**Klubs 27** ir neoficiāls saraksts ar slavenībām, galvenokārt aktieriem, mūziķiem un māksliniekiem, kuri miruši 27 gadu vecumā. Šāds saraksts izveidojies tāpēc, ka daudzas slavenības pāragri mūžībā aizgājušas tieši šajā vecumā. Tā kā šis uzskaitījums nav oficiāls, tad personas netiek arī oficiāli iekļautas sarakstā. Plašsaziņas līdzekļos “Klubs 27” pirmo reizi parādījās 1994. gadā pēc Kurta Kobeina nāves.

## Slavenības, kuras mirušas 27 gadu vecumā
* Braiens Džonss
* Džimijs Hendrikss
* Dženisa Džoplina
* Džims Morisons
* Žans Mišels Baskija
* Kurts Kobeins
* Eimija Vainhausa
* Džonatans Brendiss
* Antons Jeļčins
* Viktors Cojs (tuvu 27 gadu vecumam, miris 28 gadu un 1 mēneša vecumā)

## Ārējās saites

## Atsauces
A Star is Burns

***A Star is Burns*** ir amerikāņu animētā seriāla "Simpsoni" sestās sezonas 18. sērija. Pirmoreiz tā tika pārraidīta . Sēriju sarakstīja Kens Kīlers, režisēja — Sūzija Dītera. 

## Sižets
Springfīldā notiek kinofestivāls, tajā piedalās daudzi pilsētas iedzīvotāji. Homērs kļūst par kinokritiķi, Mārdža uzaicina uz Springfīldu kritiķi Džeju Šermani, Bērnsa kungs grib uzvarēt konkursā un uzpērk žūriju.

## Kritika
Mets Greinings nosauca šo sēriju par "30 minūšu citas filmas reklāmu" un izņēma savu vārdu no titriem. Sērija izraisīja nelielu "karu" starp seriāla veidotāju Metu Greiningu un šova producentiem. Iemesls ir tāds, ka Mets bija sašutis par "Simpsonu" izmantošanu kā reklāmas lauku citam seriālam. Šajā sērijā producenti parādīja Džeju Šermani, multiplikācijas seriāla *[[The Critic]]* tēlu.

## Atsauces

## Ārējās saites
*
Rīgas Purvciema vidusskola

**Rīgas Purvciema vidusskola** ir skola Rīgā, kurā mācības notiek no 1. līdz 12. klasei. Tā atrodas Zentas Mauriņas ielā Purvciemā.

## Izglītības programmas
Pamatizglītības humanitārā un sociālā virziena programma, Vispārējās vidējās izglītības humanitārā un sociālā virziena programma, Vispārējās vidējās izglītības matemātikas, dabaszinību un tehnikas virziena programma.

## Vēsture
Dibināta 1988. gadā, kad tai piešķīra Rīgas 24. vidusskolas nosaukumu, bet agrāko Rīgas 24. vidusskolu Tallinas un Krišjāņa Barona ielu stūrī pārdēvēja par Rīgas 99. vidusskolu.
1991. gadā to pārdēvēja par Rīgas Purvciema ģimnāziju, 1994. gadā Rīgas Purvciema ģimnāzijai tika piešķirts skolas ar padziļinātu svešvalodu mācīšanu statuss. 2001. gadā to pārdēvēja par Rīgas Purvciema vidusskolu.

## Ārējās saites
* Pašnovērtējuma ziņojums 2016 

## Atsauces
Rīgas 24. vidusskola

**Rīgas 24. vidusskola** var būt:

* Rīgas 24. vidusskola (Tallinas ielā 57), pēc 1988. gada Rīgas 99. vidusskola 
* Rīgas 24. vidusskola (Detlava Brantkalna ielā 5), tagad Rīgas Purvciema vidusskola (no 1991. gadam līdz 2001. gadam ģimnāzija).
Ernsts Grāvītis

**Ernsts Grāvītis**, pilnajā vārdā Ernsts Jermolajs Grāvītis (dzimis , miris ) bija latviešu sabiedriskais darbinieks, pirmais latvietis tautskolu inspektors Vidzemē.

## Dzīves gājums

Ernsts Grāvītis bija dzimis Cēsu apriņķa Jaungulbenes pagasta Stukmaņu mājās 1857. gada 14. aprīlī. Izglītību sāka Galgauskas skolā, turpinot to Rīgas garīgajā skolā. 1879. gadā Grāvīti kā apdāvinātu audzēkni uz valsts rēķina komandēja uz Pēterpils garīgo akadēmiju, kuru viņš beidza 1883. gadā ar kandidāta maģistranta grādu.

1884. gada janvārī Grāvītis kļuva par skolotāju Rīgas garīgajā seminārā, līdzās tam strādāja Aleksandra zēnu ģimnāzijā un Baltijas skolotāju seminārā. Aktīvi piedalījās latviešu sabiedriskajā dzīvē.

1887. gadā, sākoties skolu reorganizācija, Grāvītis, iestājoties pret latviešu skolu pārkrievošanu pieņem Rīgas-Cēsu rajona tautskolu inspektora amatu, uzņemoties pārziņu pār 600 skolām. Vienlaikus bija Rīgas-Valmieras apriņķa tautskolu komitejas loceklis.

1893. gadā Grāvīti pārcēla par Jelgavas rajona tautskolu inspektoru. 1891., 1893., 1894. un 1895. gados izpildīja tautskolu direktora pienākumus. Bija tuvs cita jaunlatvieša un vienlaikus tautskolu inspektora Friča Brīvzemnieka draugs.

Grāvīša karjeru iedragāja 1896. gadā Ilūkstes apriņķī skolā notikusi nelegāla latviešu skolotāju sapulce ar revolucionārām runām un lēmumiem, kā rezultātā Grāvīti pārcēla prom no darba ar latviešu skolām, ieceļot viņu par Tērbatas rajona tautskolu inspektoru. Tomēr arī Tērbatā Grāvītis palika Latvijas patriots, pulcēja ap sevi latviešu studentus, bija Tērbatas latviešu biedrības Mētra priekšsēdētājs.

1896. gadā Grāvīti ieceļ par Tērbatas pilsētas skolu valdes locekli, Puškina ģimnāzijas padomes biedru un uzdod pārzināt Veravas tautskolu inspektora rajonu.

1899. gadā Grāvīti ieceļ par Tērbatas universitātes inspektora palīgu, bet 1904. gada 15. maijā - par Tērbatas studentu konventa pārzini.

Ieilgstot Pirmajam pasaules karam, 1915. gada 26. martā Grāvīti pārcēla par tautskolu inspektoru uz Oršu, Vitebskas guberņā, kur dzīvoja latviešu kolonisti. Tāpat viņu iecēla par Oršas sabiedriskās reālskolas pārzini.

1918. gada 1. janvārī Grāvīti iecēla par Oršas sieviešu ģimnāzijas pārvaldnieku un dažu skolu skolotāju, kā arī Oršas mākslas un vēstures muzeja pārzini. Tāpat Grāvītis strādāja Oršas latviešu biedrībā "Baltija" kā priekšsēdētāja biedrs.

Neatkarīgā Latvijā atgriezās divdesmito gadu sākumā, pēdējos mūža gadus pavadīja Rīgas apriņķa vidusskolā Pļaviņās, strādāms par skolotāju. Nomira 1925. gada 21. septembrī ar sirdstrieku. Apbedīts Rīgā, Pokrova kapos.

## Ģimene

Precējies ar Jevdokiju Žuravsku, Latvijas Pareizticīgās Baznīcas virspriestera Joanna Žuravska māsu. Ģimenē bija divas meitas - Marija Grāvīte (prec. Znotiņa) un Jevgēnija Grāvīte (prec. Vinogradova) un dēls Dmitrijs Grāvītis. Ernsta Grāvīša brālis Aleksejs dibināja Liepnas vidusskolu.

## Atsauces
Rīgas Šampētera vidusskola

**Rīgas Šampētera vidusskola** bija Rīgas vidusskola Šampētera ielā 98, Šampētera apkaimē.

## Vēsture
Skola dibināta 1962. gadā kā **Rīgas 17. astoņgadīgā skola** ar latviešu un krievu mācības valodu. Ar 1995. gada 4. jūnija Rīgas domes Izglītības, jaunatnes un sporta komitejas lēmumu to pārdēvēja par **Rīgas Šampētera pamatskolu**.

2004. gadā Rīgas Šampētera pamatskolu pārveidoja par Rīgas Šampētera vidusskolu. 2012. gadā to pievienoja Rīgas 53. vidusskolai, tomēr mācības skolas ēkā turpinājās līdz 2016. gada marta mēnesim.

## Atsauces
Rīgas 47. vidusskola

**Rīgas 47. vidusskola** var būt:

* Rīgas 47. vidusskola (Margrietas ielā 4), no 1944. līdz 1976. gadam
* Rīgas 47. vidusskola (Skaistkalnes ielā 7), kopš 1982. gada
Rīgas Sergeja Žoltoka pamatskola

**Rīgas Sergeja Žoltoka pamatskola** bija Rīgas pamatskola ar hokeja novirzienu, kas atradās Vietalvas ielā 15, Dārzciema apkaimē. Skolā īstenoja mazākumtautību pamatizglītības programmas 2. modeli, bija mācību priekšmetu apguve divās valodās.

## Vēsture
Dibināta 1960. gadā kā **Rīgas 55. vidusskola** ar krievu un latviešu valodas apmācības klasēm. 1978. gadā skolā atvērās pirmās hokejistu apmācības klases. 1996. gadā skolā uzsāka divvalodu izglītības modeli. 2005. gadā 1. augustā to pārdēvēja 2004. gada 3. novembrī pāragri mirušā hokeja uzbrucēja Sergeja Žoltoka vārdā par Rīgas Sergeja Žoltoka vidusskolu.

2021. gada 18. februārī Rīgas domes Izglītības, kultūras un sporta departaments atbalstīja Rīgas Sergeja Žoltoka vidusskolas pārveidi par **Rīgas Sergeja Žoltoka pamatskolu**.

2024. gada februārī Rīgas dome nolēma, ka ar 2024. gada 31. augustu Rīgas Sergeja Žoltoka pamatskola tiks pievienota Rīgas Dārzciema vidusskolai.

#### Direktori

* 1960 — 1972. — Genehs Špungins
* 1973. — 1982. — Vilma Vimba
* 1982. — 1991. — Ņina Tiškēviča
* 1993. — 2024. — Vaclava Pluča

## Izglītības programmas

* Pamatizglītības programma (21011111)
* Pamatizglītības mazākumtautību programma (21011121)

## Skolā mācījušies
* Artūrs Irbe, hokejists
* Harijs Vītoliņš, hokejists
* Sandis Ozoliņš, hokejists
* Rodrigo Laviņš, hokejists
* Aigars Cipruss, hokejists
* Grigorijs Panteļejevs, hokejists
* Viktors Ignatjevs, hokejists
* Leonīds Tambijevs, hokejists
* Sergejs Naumovs, hokejists
* Aleksandrs Beļavskis, hokejists
* Andrejs Kardašs, hokejists
* Aleksandrs Ņiživijs, hokejists
* Dagnija Šmite, bioloģe, botāniķe

## Ārējās saites
* Pašnovērtējuma ziņojums 
* Iekšējās kārtības noteikumi 
* Kassija & Ko 

## Atsauces
Džu Dzjiņera

**Džu Dzjiņera** (, ; dzimusi ) ir Ķīnas starptautiskā lielmeistare šahā (2019).

## Biogrāfija
2016. gadā uzvarējusi Pasaules junioru šaha čempionātā meiteņu G14 vecuma kategorijā. 2017. gadā bijusi trešā Āzijas 3.5 zonas turnīrā aiz Džai Mo un Ni Šicjuņas, apsteidzot Suņu Fanhui, un izcīnījusi tiesības piedalīties 2018. gada Pasaules sieviešu šaha čempionātā pēc izslēgšanas sistēmas. Par panākumiem turnīros FIDE 2017. gadā viņai piešķīra starptautiskās meistares (WIM) nosaukumu. 2018. gadā izcīnījusi bronzas medaļu Ķīnas sieviešu ātrā šaha čempionātā. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā uzvarējusi Lelu Džavahišvili, bet 2. kārtā zaudējusi Nataļjai Pogoņinai. 2021. gada maijā izcīnījusi 3. vietu Ķīnas sieviešu šaha čempionātā.

2021. gada novembrī Rīgā izcīnījusi 3. vietu 2021. gada "FIDE Chess.com Grand Swiss" turnīrā sievietēm. 2022. gada septembrī Astanā izcīnījusi 3. vietu FIDE sieviešu *Grand Prix* izcīņas posmā. 2023. gada februārī Minhenē ierindojusies 5. vietā FIDE sieviešu *Grand Prix* izcīņas posmā. 2023. gada aprīlī Ņūdelī dalījusi 1.-3. vietu FIDE sieviešu *Grand Prix* izcīņas posmā. 2023. gada augustā Baku piedalījusies FIDE Pasaules kausa izcīņā sievietēm, kurā 4. kārtā piekāpusies savai tautietei Taņai Džunji. 2023. gada decembrī Samarkandā izcīnījusi 3. vietu Pasaules šaha ātrspēles čempionātā sievietēm. 2024. gadā šaha olimpiādē Budapeštā izcīnījusi zelta medaļu individuālā vērtējumā. 2025. gada martā Nikosijā izcīnījusi 2. vietu FIDE sieviešu *Grand Prix* izcīņas posmā. 2025. gada aprīlī Punē izcīnījusi 2. vietu FIDE sieviešu *Grand Prix* izcīņas posmā. 2025. gada maijā Austrijā izcīnījusi 2. vietu FIDE sieviešu *Grand Prix* izcīņas posmā un kā visas turnīru *FIDE Women's Grand Prix 2024–25* sērijas uzvarētāja iekļuvusi 2026. gada pretendenšu turnīrā. 2025. gada decembrī Dohā izcīnījusi 2. vietu Pasaules ātrā šaha čempionātā sievietēm, bet Pasaules šaha ātrspēles čempionātā sievietēm dalījusi 3.-4. vietu.

Par panākumiem turnīros FIDE 2018. gadā viņam piešķīrusi starptautiskās meistares (WIM), bet 2019. gadā - starptautiskās lielmeistares (WGM) nosaukumu.

## Atsauces

## Ārējās saites
Suņa Fanhui

**Suņa Fanhui** (, ; dzimusi 1993. gadā) ir Ķīnas starptautiskā meistare šahā (2017).

## Biogrāfija
2017. gadā bijusi ceturtā Āzijas 3.5 zonas turnīrā aiz Džai Mo, Ni Šicjuņas un Džu Dzjiņeras, un izcīnījusi tiesības piedalīties 2018. gada Pasaules sieviešu šaha čempionātā pēc izslēgšanas sistēmas. 2018. gadā Hantimansijskā Pasaules šaha čempionātā sievietēm pēc izslēgšanas sistēmas 1. kārtā zaudējusi Taņai Džunji.

Par panākumiem turnīros FIDE 2017. gadā viņai piešķīra starptautiskās meistares (WIM) nosaukumu.

## Atsauces

## Ārējās saites
Get a Clue

***Get a Clue*** ir 2002. gada ASV kinokomēdija, kuras režisore ir Megija Grīnvalda. Galvenās lomas filmā atveido Lindsija Loena, Brenda Songa, Bags Hols un Īans Gomezs. Filmas pirmizrāde notika .

Leksija Golda kopā ar saviem draugiem izmeklē savas skolotājas pazušanu.

## Atsauces

## Ārējās saites